open-index/open-wikipedia-markdown huggingface dataset:
Head Control System

**Head Control System** er et flernasjonalt hard rock-band av portugisiske Daniel Cardoso og norske Kristoffer Rygg. Bandets debutalbum, *[[Murder Nature]]*, ble utgitt 4. april 2006. 

## Komposisjon
### Tekster
Bandets første navn var «SinDRomE». Den først utgivelsen var EP-en *Severe Damage on Reason and Equilibrium*, akronymet er identisk til de store bokstavene i bandets logo. Daniel skrev ingen av tekstene, men bidro med ideer til EPen i samarbeid med sin venn og forfatter André Vasconcelos. Daniel fremførte og innspilte alt det instrumentale på EP-en. 

Da Kristoffer ble med i bandet ble Daniel og Kris enige om å forandre navnet til bandet til «Head Control System». Tekstene på *[[Murder Nature]]* ble laget ved hjelp av Kristoffers metode stream of consciousness. De har også mange ordspill og referanser til politikk, film, litteratur, med mer. 

### Musikalsk
Bandet er inspirert av Meshuggah og av Fredrik Thordendals arbeid, Daniel Cardoso bruker rytmen i melodisk rock, som har noen likheter med band som Tool, Faith No More og A Perfect Circle. 

## Diskografi
**Severe Damage on Reason and Equilibrium* (EP, 2003) (under bandnavnet SinDRomE)
**[[Murder Nature]]* (Studioalbum, 2006) 

## Medlemmer
*Daniel Cardoso &ndash; Musikk, Lydopptak
*Kristoffer Rygg &ndash; Vokalist, Låtskriver

## Kilder
*Head Control System hos MySpace
*Head Control System hos The End Records
*Head Control System hos Allmusic

## Eksterne lenker
*
Hårnålssving

En **hårnålssving** er en svært skarp, hesteskoformet veisving på omtrent 180º. Navnet kommer av at svingen minner om ei hårnål. Betegnelsen kan også brukes om lignende skarpe svinger på stier eller i slalåmløyper.

Hårnålssvinger bygges ofte på veier som går opp eller ned bratte fjellsider, for å unngå at veiene blir for bratte. Dette gir ofte et karakteristisk sikksakmønster i fjellsidene. Slike veier er ofte vanskelige for biler og sjåfører, særlig busser og lastebiler/vogntog.

I moderne veibygging unngås hårnålssvinger så langt det er mulig, og det bygges i stedet tunneler gjennom fjellet. Det koster imidlertid langt mer å bygge tunnel gjennom fjellet enn vei over fjellet.

Noen steder bygges hårnålssvinger som tunneler i fjellet der det er for liten plass til å bygge vei utenpå fjellet. Slike tunneler kalles vendetunneler. Dette navnet brukes også for svinger på jernbane som tilsvarer hårnålssvinger på vei. Flåmsbana har en stor hårnålsving ved Reinunga.

Enkelte steder svinger veien mer enn 180º og krysser seg selv i tunnel eller på bru. Flere slike svinger i Norge kalles korketrekkere. Et eksempel er nåværende trasé for riksvei 7 i Måbødalen der Storegjeltunnelen danner en full sirkel.

Hårnålssvinger brukes også på baner for motorsport, blant annet Formel 1 og roadracing, samt i rally. Innen motorsport brukes slike svinger for å øke vanskelighetsgraden for førerne, senke hastigheten, eller for å øke banenes lengde uten å øke området banene legger beslag på.

Innen sykling regnes klatring opp fjellveier med hårnålssvinger som noe av det vanskeligste, og brukes ofte i Tour de France, Giro d'Italia, Sveits rundt og Vuelta a España.

## Veier med hårnålssvinger
### Norge

Noen offentlige veier i Norge med hårnålssvinger (listen er ikke fullstendig):
* Stalheimskleivi ved Europavei 16
* Austmannalia ved Europavei 134
* Måbødalen
** Riksvei 7 (hvorav en i tunnel)
** Eldre trasé
* Fylkesvei 7 over Kvamskogen
* Riksvei 13 
** Vikafjellet
** tidligere trasé i Skjervet erstattet av Tunsbergtunnelen
* Fylkesvei 13 Gaularfjellet
* Riksvei 15 Strynefjellet 
* Fylkesvei 50 i Låvisberget ved Aurland
* Riksvei 52 Borlaug-Hemsedalsfjellet
* Fylkesvei 53 ved Øvre Årdal
* Fylkesvei 55 Sognefjellet
* Fylkesvei 60 Utvikfjellet
* Fylkesvei 63 
** Trollstigen
** Eidsdalen
** Ørnevegen
** Geirangervegen
* Fylkesvei 243 (Sogn og Fjordane) Aurlandsfjellet
* Fylkesvei 258 Gamle Strynefjellsvegen
* Fylkesvei 500 ved Lysebotn

### Andre land

## Jernbane
I Norge:
* Dovrebanen i vendetunnelen Grønbogen tunnel
* Flåmsbana ved Reinunga-Vatnahalsen
* Raumabanen dobbelslyng ved Verma med Stavem tunnel og Kylling bru
*

## Eksterne lenker
*
Fremsta Ryssenipa

**Fremsta Ryssenipa** er det høyeste fjellet i Sogndal kommune i Sogn og Fjordane. Det har en høyde på 1&nbsp;684 meter over havet.

## Se også
* Liste over Norges høyeste fjell

## Referanser
Murder Nature

***Murder Nature*** (utgitt 2006) er debutalbumet til det norsk-purtogiskiske Hard rock-bandet Head Control System.

## Sporliste
# «Baby Blue» (6:39) 
# «Skin Flick» (4:23) 
# «Masterpiece (of Art)» (3:33)
# «Blunt Instrumental» (3:48) 
# «It Hurts» (3:59)   
# «Watergate» (3:40) 
# «Seven» (4:00)   
# «Kill Me» (2:07)  
# «Wonderworld» (3:38)
# «Rapid Eye Movement» (4:47) 
# «Falling on Sleep» (4:45) 

## Artister
*Daniel Cardoso &ndash; Musikk, Lydopptak
*Kristoffer Rygg &ndash; Vokalist, Låtskriver

## Kilder
*Murder Nature hos Amazon
Benjamin Adams

**Benjamin W. Adams** (født 31. mars 1890, død 14. mars 1961) var en amerikansk friidrettsutøver som deltok i de olympiske leker 1912 i Stockholm.

Adams vant en olympisk sølvmedalje i friidrett under OL 1912 i Stockholm. Han kom på andreplass i stille høyde med et hopp på 1,60 bak sin eldre bror Platt Adams som hoppet 3 centimeter høyere. Det var det første brødreparet som vant gull og sølv i samme OL-øvelse, og det andre overhodet etter skytterne John Paine og Sumner Paine under OL 1896. Adams kom på tredjeplass i stille lengde bak grekeren Konstantinos Tsiklitiras og Platt Adams. Det var siste gangen som lengde og høyde uten tilløp var med på det olympiske programmet. Ben konkurrerte også oppvisningstuneringen for baseball for Sverige.

## Referanser


## Eksterne lenker
*
Frank Nelson

**Frank Thayer Nelson** (født 22. mai 1887 i Detroit i Michigan, død 16. juli 1970 i Grosse Pointe i Michigan) var en amerikansk friidrettsutøver som deltok i de olympiske leker 1912 Stockholm. Han konkurrerte i stavsprang.

Nelson vant en olympisk sølvmedalje i friidrett under OL 1912 i Stockholm. Han kom på delt andreplass med et hopp på 3,85, det samme som sin landsmann Marc Wright bak Harry Babcock som ble olympisk mester med høyden 3,95. 

## OL-medaljer
* 1912  Stockholm -  Sølv i friidrett, stavsprang  USA

## Referanser


## Eksterne lenker
*
Frank Murphy (stavhopper)

**Frank Dwyer Murphy** (født 21. september 1889 i Chicago i Illinois, død 11. juni 1980 i Urbana i Illinois) var en amerikansk friidrettsutøver som deltok i De olympiske leker i 1912 i Stockholm.

Murphy vant en olympisk bronsemedalje i friidrett under OL i 1912 i Stockholm. Han kom på delt tredjeplass med et hopp på 3,80 meter, samme som svenske Bertil Uggla og William Happenny fra Canada. Murphys landsmann Harry Babcock ble olympisk mester med høyden 3,95 meter, ti centimeter høyere enn begge sølvmedaljevinnerne Marc Wright og Frank Nelson fra USA.

## OL-medaljer
*  1912  Stockholm -  Bronse i friidrett, stavsprang  USA

## Eksterne lenker
*
Melegga

**Melegga** er et fjell i Fjord kommune i Møre og Romsdal. Fjellet ligger i Tafjordfjella og Reinheimen nasjonalpark, og har en høyde på  meter over havet.

## Se også
* Liste over Norges høyeste fjell

## Fotnoter



## Referanser
William Halpenny

**William Halpenny** (født 23. mai 1882 på Prince Edward Island, død 10. februar 1960 i Charlottetown) var en canadisk friidrettsutøver som deltok i de olympiske leker 1912 Stockholm. 

Halpenny vant en olympisk bronsemedalje i friidrett under OL 1912 i Stockholm, Han kom på delt tredjeplass med et hopp på 3,80 samme som svenske Bertil Uggla og Frank Murphy fra USA. Harry Babcock ble olympisk mester med høyden 3,95, ti centimeter høyere enn de begge sølvmedaljevinnerne Marc Wright og Frank Nelson alle tre fra USA

## OL-medaljer
* 1912  Stockholm -  Bronse i friidrett, stavsprang  Canada

## Eksterne lenker
*
Barra Isles

**Barra Isles**, også kjent som **Bishop's Isles** siden de historisk var eid av kirken, er en liten øygruppe i Ytre Hebridene på vestkysten av Skottland. Barra Isles består av ti mindre øyer lokalisert sør for øya Barra, som de har navn etter.

I 1427 Lord of the Isles belønnet klan MacNeil herredømmet som *[[laird]]* over av Barra og tilknyttede øyer. Imidlertid, grunnet stadig overtredelser som pirater av klan MacNeil overførte kong Jakob VI av Skottland eierskapet av de sørlige øygruppen til biskopen av Isles («Øyene»), således ble øyene også kjent som Bishop's Isles («Biskopens øyer»). Selv om eierskapet tilhørte biskopen av øyene *de jure*, var de egentlig styrt av MacNeil *de facto*.

Mange av øyene er meget små; den største av dem, Vatersay, er forblitt ubebodd, og er nå knyttet til Barra via en molo med vei. De fem største øyene er (fra nord til sør) Vatersay, Sandray, Pabbay, Mingulay og Berneray (også kjent som *Barra Head*). Disse har vært bebodd i fortiden. Vatersay er den største øya. Mingulay er nest størst, og her ligger det høyeste punktet i øygruppen, toppen *Càrnan* som er 273 meter over havet. Det er også fem mindre øyer: Flodday, Heishival Mòr, Lingay, Muldoanich og Uineasan. I tillegg er det en rekke mindre holmer og skjær.

Biruaslum er stabel  vest for Vatersay som er 72 meter høy og det er en liten festning i ruiner på sørsiden. Francis G. Thompson beskrev det som «høy og bortimot utilgjengelig»; forfatteren og ornitologen James Fisher nevner en «havhest som flyr og ned dens små klipper.» 

En del av navnene indikerer norrøn tilstedeværelse, endelsen *-ay* kommer fra norrønt. Barra-øynene er også omtalt i islendingesagaer.

Tilgang til disse øyene kan bli arrangert med selskapet Barra Fishing Charters som har jevnlige turer til Mingulay fra mai til september, eller besøk til andre øyer ved egne avtaler.

## Referanser


## Eksterne lenker
* Isles of Barra
* «Barra and Vatersay», *Visit Outer Hebrides*
* «10 Things You Need To Know About The Isle of Barra», turguide ved Kay
Halvfarhøe

**Halvfarhøe** er et fjell i Dovre kommune i Innlandet. Fjellet ligger midt i Dovre nasjonalpark, sørøst for Fokstua. Det har en høyde på 1&nbsp;687 meter over havet.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Elwood

**Elwood** er en by i staten Indiana, USA. Byen har 9 737 innbyggere, og er best kjent som fødebyen til den republikanske presidentkandidaten fra 1940, Wendell Willkie.

## Historie
Elwood ble opprettet i 1853 under navnet Duck Creek. Det fikk bystatus i 1891.

Et postkontor ble etablert under navnet Duck Creek i 1855, skiftet navn til Elwood i 1869 og har vært i drift siden.

Den årlige *Glass (materiale)|Glass Festival* blir arrangert hver tredje helg i august, er en måte som byen prøver å fremme områdets historie med naturgass og glass. Elwoodhar sammen med byer i nærheten som Anderson og Gas City hatt mange immigranter fra Wales.

Elwood Downtown Historic District ble oppført i National Register of Historic Places i 2002.

## Referanser


## Eksterne lenker
*
Fram-medaljen

**Fram-medaljen** er en norsk sivil medalje innstiftet av kong Oscar II 9. september 1896.

Medaljen var belønning av deltagerne i Fridtjof Nansens Fram-ekspedisjon 1893–1896. Den ble også tildelt deltagerne i Otto Sverdrups ekspedisjon med «Fram» 1898–1902. Medaljen ble innstiftet samme dag som Nansens ekspedisjon returnerte til Kristiania.

## Utforming
Medaljen er preget i sølv. På advers bærer den Oscar IIs portrett sammen med valgspråket «BRODERFOLKENES VEL». Advers er identisk med Kong Oscar IIs medalje til belønning for fortjenstlig virksomhet. Revers bærer ekspedisjonsskipets navn, nordstjernen, og årstallene «1893» og «1896». Medaljen har en kongekrone på toppen. Medaljebåndet er rødt med en hvitkantet blå stripe i midten, Norges flaggfarger.

Fram-medaljen er utført av myntgravør Ivar Throndsen, som utførte kongeportrettet på forsiden etter en original utført av den tyske myntgravør Wilhelm Kullrich.

## Mottagere
**Medlemmer av Fridtjof Nansens «Fram»-ekspedisjon 1893–1896**:

*Fridtjof Nansen
*Otto N. Sverdrup
*Sigurd Scott Hansen
*Henrik Greve Blessing
*Theodor Claudius Jacobsen
*Adolf Juell 
*Hjalmar Johansen
*Bernhard Nordahl 
*Anton Amundsen
*Ivar Otto Irgens Mogstad
*Peder Leonard Hendriksen

**Medlemmer av Otto Sverdrups «Fram»-ekspedisjon 1898–1902:**

*Victor Baumann
*Gunnar I. Isachsen
*Oluf L. Raanes
*Karl B. Olsen
*Jacob B. Nødtvedt
*Rudolf Stoltz Amundsen
*Adolf Henrik Lindstrøm
*Ivar Olsen Fosheim 
*Sverre H. Hassel 
*Herman Georg Simmons
*Edvard Bay

## Se også
*Sydpolsmedaljen

## Referanser


## Litteratur
*John Monn: «Frammedaljen», *Forsvarets Forum*, nr. 7, 1995
Calvin Bricker

**Calvin David Bricker** (født 3. november 1884, død 24. april 1963) var en canadisk friidrettsutøver som deltok i de olympiske leker 1908 London og 1912 Stockholm.

Bricker vant en olympisk bronsemedalje i friidrett under OL 1908 i London. Han kom på tredjeplass i lengdehopp bak Frank Irons og Daniel Kelly fra USA. I tresteg ble han nummer fire,

Fire år senere under OL 1912 Stockholm kom han på andreplass i lengdehopp med et hopp på 7,21 bak amerikaneren Albert Gutterson som ble olympisk mester med 7,60.

## OL-medaljer
* 1912  Stockholm -  Sølv i friidrett, lengdehopp  Canada
* 1908  London -  Bronse i friidrett, lengdehopp  Canada

## Referanser


## Eksterne lenker
*
Sydpolsmedaljen

**Sydpolsmedaljen** eller **Medalje til erindring om «Frams» ekspedisjon til Sydpolen 1910–1911** er en norsk utmerkelse innstiftet av kong Haakon 20. august 1912 til belønning av deltagere i Roald Amundsens sydpolsekspedisjon. Medaljen ble på innstiftelsesdagen tildelt ekspedisjonens medlemmer.

## Utforming
*Sydpolsmedaljen* er preget i gull, sølv eller bronse, men er tildelt i gull. På forsiden bærer den kong Haakons portrett, navn og valgspråk. Forsiden er identisk med Kongens fortjenstmedalje. Baksiden bærer bilde av den sørlige halvkule og Sørkorset, sammen med et felt for medaljemottakerens navn og årstallet «1911». Nedre del har korslagte eike- og laurbærgrener. Medaljen har en kongekrone på toppen. Medaljebåndet er mørkt blått med en hvitkantet rød stripe i midten.

Sydpolsmedaljen er utformet av myntgravør Ivar Throndsen.

Med medaljen fulgte et diplom, i utforming ganske likt det som ble gitt i forbindelse med Kongens fortjenstmedalje.

## Innehavere
*Sydpolsmedaljen* ble tildelt:

*Roald Amundsen
*Andreas Beck
*Olav Bjaaland
*Hjalmar Fredrik Gjertsen
*Ludvig A. Hansen
*Helmer J. Hanssen
*Sverre Hassel
*Hjalmar Johansen
*Halvardus Kristensen
*Alexander Kutschin
*Henrik Lindstrøm
*Thorvald Nilsen
*Jacob Nødtvedt
*Karenius B. Olsen
*Kristian Prestrud 
*Martin Richart Rønne
*Jørgen Stubberud
*Knut Sundbeck
*Oscar Wisting

## Se også
*Fram-medaljen

## Referanser


## Litteratur
*John Monn: «Sydpolsmedaljen», *Forsvarets Forum*, nr. 8, 1995
*R. Støren og Hans Holst: *Myntgravør Ivar Throndsens medaljer, jetonger og merker*, Publikasjoner fra Universitetets myntkabinett, nr. 3, Oslo: i kommisjon hos H. Aschehoug, 1937, s. 149 og plansje XXXV nr. 383
Lawrence Whitney

**Lawrence Atwood Whitney** (født 2. februar 1891, død 24. april 1941) var en amerikansk friidrettsutøver som deltok i de olympiske leker 1912 i Stockholm.

Whitney vant en olympisk bronsemedalje i friidrett under OL 1912 i Stockholm. Han kom på tredjeplass i kulestøt bak sine landsmenn Patrick McDonald og Ralph Rose. Han ble nummer fire i kulestøt med begge hendene.

## OL-medaljer
* 1912  Stockholm -  Bronse i friidrett, kulestøt  USA

## Eksterne lenker
*
William Adams Richardson

**William Adams Richardson** (født 2. november 1821 i Tyngsborough i Massachusetts, død 19. oktober 1896 i Washington, D.C.) var en amerikansk advokat og republikansk politiker, kjent som USAs 29. finansminister under president Ulysses S. Grant i perioden mellom 17. mars 1873 og 3. juni 1874.

## Liv og virke
### Bakgrunn
William Adams Richardsons far var Daniel Richardson som virket som advokat og bestyrte hjemstedets postkontor. Moren var Mary Adams fra Chelmsford. Richardson-linjen nedstammet fra Ezekiel Richardson som var en av innvandrerne som slo seg ned i Massachusetts Bay i 1630.

Han studerte ved Pinkerton Academy og Harvard University hvor han ble uteksaminert i 1843. I 1846 fikk han graden bachelor of laws fra Harvard, og i perioden 1879 til 1894 arbeidet han som professor ved Georgetown Law School. 

### Finansminister
I mars 1873 ble Richardson utnevnt til finansminister av president Ulysses S. Grant etter å ha arbeidet som assisterende finansminister under forgjengeren George S. Boutwell ved Department of the Treasury. I hans tid som finansminister i 1873 ble USA rammet av en depressjon på grunn av den hurtige økonomiske ekspanderingen etter den amerikanske borgerkrigen, kalt panikken i 1873. Handelsbankene var som følge av dette motvillige og begynte å dra inn sine lån. Richardson svarte på krisen med å trykke 26 millioner dollar i nye sedler. Lovligheten av dette trekket var uklart, men kongressen brøt ikke inn, slik at krisen ble løst.

På slutten av sin periode som minister ble Richardson involvert i en politisk skandale som gikk på at han hadde leid inn en privat borger til å samle inn diverse skatteunnlatelse på totalt $427 000. Richardson hadde avtalt at innkreveren kunne beholde halvparten av den innsamlede summen, hvorav $156 000 gikk til ham selv og til det republikanske partiet. 

### Fommer
Etter at han forlot embetet ble Richardson utnevnt av Ulysses S. Grant til tjenestegjøre som dommer i United States Court of Claims, i en periode som varte fra 1874 til hans død den 19. oktober 1896 i Washington, D.C..

## Referanser


## Eksterne lenker
* Treas.gov – William A. Richardson (1873–1874) – Biografien til Richardson hos U.S. Department of the Treasury.
Bjørn Christiansen

**Bjørn Christiansen** (1927–1987) var en norsk psykolog og professor ved Universitetet i Bergen fra 1967 fram til sin død. Christiansen var sentral i etableringen av Det psykologiske institutt, senere fakultet, ved Universitetet i Bergen, og i etableringen av profesjonsstudiet i psykologi i Bergen i 1960- og 1970-årene. Han var også en betydningsfull psykologisk forsker med en rik vitenskapelig produksjon.

Christiansen ble cand.psychol. ved Universitetet i Oslo i 1950. I 1960 tok han doktorgraden (dr.philos.) på avhandlinga *Attitudes towards Foreign Affairs as a Function of Personality*. Han hadde forskningsopphold i ved flere universiteter i USA (blant annet i New York og San Diego og ved Rutgers University i New Jersey).

Frem til 1969 var det bare Universitetet i Oslo som hadde profesjonsstudium i psykologi, og i 1960-årene arbeidet Christiansen for å etablere et slikt studium i Bergen. I arbeidet med å etablere psykologi som fag i Bergen la han vekt på at studentene skulle få ei brei og omfattende tilnærming til faget gjennom ei femårig grunnutdanning etter grunnfag. Han la videre opp til omfattende praktisk klinikktjeneste. Også i egen forskning spente Christiansen vidt med arbeider blant annet innen sosialpsykologi, personlighetspsykologi, utviklingspsykologi og fysiologisk psykologi.

Christiansen hadde flere sentrale verv innen psykologien. Han var æresmedlem av Norsk Psykologforening, og ridder av 1. klasse av St. Olavs Orden.

## Referanser


## Litteratur
* En oversikt over hans arbeider finnes i Jan Petter Myklebust og Reidar Ommundsen (red.): *Psykologprofesjonen mot år 2000. Helsepsykologi, samfunnspsykologi og internasjonale perspektiver. Minneskrift til Bjørn Christiansen* (1987).
2. divisjon fotball for menn 2009

**[[2. divisjon fotball for menn]] [[Norsk fotball 2009|2009]]** (også kalt **Fair Play ligaen 2009**) bestod av 56 lag fordelt på fire avdelinger. 

## Opp- og nedrykk
Vinneren i hver avdeling rykket opp til 1. divisjon, mens tre lag fra hver avdeling rykket ned til 3. divisjon.  i avdeling 2 beholdt plassen som beste 12.-plass da  rykket ned i avdeling 3.

Opprykk: , ,  og 


## Avdeling 1

## Avdeling 2

## Avdeling 3

## Avdeling 4
*Utdypende artikkel: [[2. divisjon fotball for menn 2009, avdeling 4]]*

## Eksterne lenker
* Norges Fotballforbund
* Norges Fotballforbund - 2. divisjon menn avdeling 1 2009
* Norges Fotballforbund - 2. divisjon menn avdeling 2 2009
* Norges Fotballforbund - 2. divisjon menn avdeling 3 2009
* Norges Fotballforbund - 2. divisjon menn avdeling 4 2009
Deep in Ocean Sunk the Lamp of Light

***Deep in Ocean Sunk the Lamp of Light*** (utgitt 2006) er debutalbumet til det flernasjonale ambient-bandet Æthenor.

## Sporliste
# Uten tittel (10:19)  
# Uten tittel (13:40)
# Uten tittel (4:39)  
# Uten tittel (5:07)

## Artister
*Daniel O'Sullivan &ndash; piano, slagverk, room
*Vincent De Roguin &ndash; audio processing, vokal, orgel, minimoog, room
*Stephen O'Malley &ndash; gitar, elektronisk, room

## Kilder
*Deep in Ocean Sunk the Lamp of Light hos Encyclopaedia Metallum

## Eksterne lenker
*
Richard Byrd (friidrettsutøver)

**Richard «Dick» Leslie Byrd** (født 16. mai 1892, død 20. juni 1958) var en amerikansk friidrettsutøver og baseballspiller som deltok i de olympiske leker 1912 i Stockholm.

Byrd vant en olympisk sølvmedalje i friidrett under OL 1912 i Stockholm. Han kom på andreplass i diskos bak finske Armas Taipale. 
Han kom på fjerdeplass i stille høyde og stille lengde ble han nummer åtte. 
Byrd var også med på det amerikanske baseball-laget som deltok i baseballturneringen som var med som demonstrasjonssport under sommer-OL 1912.

## OL-medaljer
* 1912  Stockholm -  Sølv i friidrett, diskos  USA

## Referanser


## Eksterne lenker
*
Skreifjorden

**Skreifjorden** (nordsamisk: *Govdavuotna*) er en fjord på vestsida av øya Seiland i Hammerfest kommune i Finnmark. Fjorden har innløp mellom Torvneset i nord og Lossenpynten i sør og strekker seg 4,5&nbsp;kilometer østover til Skreifjordeidet i botn av fjorden.

Litt inn i fjorden går fjordarmen Flaskefjorden sørover. Østover fra Flaskefjorden blir Skreifjorden også kalt Indre Skreifjorden. Over eidet innerst i fjorden er det bare litt over 300&nbsp;meter over til Jøfjorden på andre sida.

Det er enkelte bosetninger langs fjorden, men ingen større steder og heller ingen veiforbindelse. Det dypeste punktet i fjorden ligger nesten helt ytterst og er på 169&nbsp;meter.

## Referanser
Aschersleben

**Aschersleben** er en amtsfri by i Salzlandkreis i delstaten Sachsen-Anhalt, Tyskland. Det er den tredje største byen i Salzlandskreis, og den byen i Sachsen-Anhalt med eldste referanser i skrevne verker. Aschersleben var midtpunkt i det daværende fyrstedømmet Anhalt på 1100-tallet, og mange velbevarte festningsverk kan sees i byen.

## Bilder

File:Aschersleben.Rabenturm.JPG|Tårnet Rabenturm
File:Lateinschule.ASL.JPG|Den gamle latinskolen
File:Johannisturm.ASL.JPG|Johannestårnet


## Eksterne lenker
*
Æthenor

**Æthenor** (også skrevet **Aethenor**) er et flernasjonalt instrumentalt improvisasjons-band, etablert i 2006.

Navnet kommer fra Homers epos *[[Iliaden]]*.

## Medlemmer
**Nåværende medlemmer**
* Stephen O'Malley – Gitar
* Daniel O'Sullivan – Fender Rhodes, keyboard
* Vincent De Roguin – Keyboard
* Kristoffer Rygg – Vokal, effekter, computer
* Steve Noble – Trommer, perkusjon

**Gjestemedlemmer**
*David Tibet – vokal 
*Nicolas Field
*Alexandre Babel
*Alexander Tucker – gitar
*Antti Uusimaki

## Diskografi
*2006: *[[Deep in Ocean Sunk the Lamp of Light]]* 
*2008: *[[Betimes Black Cloudmasses]]* 
*2009:*[[Faking Gold & Murder]]*

## Kilder
*Æthenor hos Encyclopaedia Metallum
*Æthenor hos MySpace

## Eksterne lenker
* 
*
Flaskefjorden

**Flaskefjorden** (nordsamisk: *Bohtalvuotna*) er en arm av Skreifjorden på øya Seiland i Hammerfest kommune i Finnmark. Fjorden strekker seg fire kilometer sørover til Skreifjordbotn. Fjorden har innløp mellom Lossenpynten i vest og Sandabukta i øst.

Det ligger flere hus ved fjorden, men ingen større bygder og det er heller ikke veiforbindelse til fjorden. Den er 71&nbsp;meter på det dypeste, nesten helt innerst i fjorden.

## Referanser
Du hast

**Du hast** (tysk for «Du har») er en sang av det tyske industriell metal / Neue Deutsche Härte-bandet Rammstein. Den ble utgitt som den andre singelen den 18. juli 1997, fra deres andre album *[[Sehnsucht (Rammstein-album)|Sehnsucht]]* (1997), skrevet av Rammstein selv og produsert av Jacob Hellner.  Sangen er med som lydspor i filmene *[[The Matrix]]: [[Music from the Motion Picture]], [[How High]],* og hjemmevideoen *[[CKY2K]].*  Den er også med i videospillene *[[Guitar Hero 5]]* og *[[Rock Band|Rock Band 3]].* Sangens tittel er en ordlek, og tar bruk av homofonene *Du hasst* («Du hater») og *Du hast* («Du har»). I den engelske versjonen synger vokalisten Till Lindemann *You hate me* («Du hater meg») istedenfor den tyske *Du hast.*

## Utgivelser
Det ble gitt ut to offisielle versjoner av sangen, én på tysk, og én på tysk og engelsk. I den andre versjonen blir det første verset og refrenget sunget på engelsk, og de siste verset på tysk. Den engelske oversettelsen var ikke ment som en direkte oversettelse av den tyske teksten, men gjorde bruk av tittelens ordlek. Denne versjonen ble utgitt i USA den 25. august 1997.

### Singel
Sangen ble også utgitt som den andre singelen på albumet Sehnsucht 18. juli 1997. På singelen viser albumomslaget gitaristen Paul Landers med et seriøst blikk. Over ansiktsbildet står ordene *Rammstein* og *Du hast* skrevet i grått, med en effekt som skal etterligne riper.

#### Sporliste
# «Du hast» – 3:54
# «Bück dich» – 3:21
# «Du hast» (Remix av Jacob Hellner) – 6:44
# «Du hast» (Remix av Clawfinger) – 5:24

##### Britisk Versjon
# «Du hast» – 3:54
# «Du hast» (Remix av Jacob Hellner) – 6:44
# «Du hast» (Remix av Clawfinger) – 5:23

## Musikkvideo
Musikkvideoen ble produsert av Philipp Stölzl og ble filmet i Berlin og Brandenburg. Den har over 480 millioner visninger på nettsiden YouTube, som gjør den til bandets mest sette video. Det finnes også en offisiell live-versjon video, tatt fra DVD-en *,* med 52 millioner visninger. (Tall per 2023.)

I musikkvideoen tar Christoph Schneider rollen som en mann som kjører til en fjerntliggende hall med sin elskerinne, spilt av Astrid Meyerfeldt. Når han ankommer bygningen med en ladet pistol, møter han på de fem andre bandmedlemmene med masker som skjuler ansiktene. De feirer sin gjenforening og tar av maskene. Mens dette pågår står elskerinnen ved bilen og venter. Mot slutten av videoen går de seks medlemmene vekk fra bygningen, mens bilen med elskerinnen eksploderer.

## Liveopptreden
Den første kjente fremføringen av sangen fant sted den 9. april 1997 i Amsterdam, Nederland. Gjennom årene har flere forskjellige stunt og effekter blitt brukt på sceneopptredener, slik som flammekastere under refrenget, mens vokalisten Till Lindemann tar frem et armbrøstaktig fyrverkeri som han skyter over publikum. Det går deretter fyrverkeri i en line over publikum, til to tårn stående blant publikum som skyter flammer. Fyrverkeriet går tilbake til scenen over publikum, og en stor eksplosjon utfolder seg på scenen.

## Listeplasseringer og salgstall

## Referanser
James Duncan

**James Henry Duncan** (født 25. september 1887, død 21. januar 1955) var en amerikansk friidrettsutøver som deltok i de olympiske leker 1912 i Stockholm.

Duncan vant en olympisk bronsemedalje i friidrett under OL 1912 i Stockholm. Han kom på tredjeplass i diskos bak finske Armas Taipale og Richard Byrd fra USA. Duncan var den første offisielle verdensrekordinnehaveren i diskos, og rekordholder med 47,58 i perioden 27. mai 1912 til 14. september 1924.

## OL-medaljer
* 1912  Stockholm -  Bronse i friidrett, diskos  USA

## Referanser


## Eksterne lenker
*
Nordefjorden

**Nordefjorden** (også kalt **Nordre Bumannsfjorden**; nordsamisk: *Nuorttat Dáccavuotna*) er en fjord på vestsida av Seiland i Hammerfest kommune i Finnmark. Fjorden strekker seg 1,5 kilometer sørøstover til Nordre Bumannsfjorddalen i botn av fjorden.

Fjorden har ingen bosetning. Sørefjorden ligger litt lenger sør. På det dypeste er fjorden 84&nbsp;meter djup, rundt 400&nbsp;meter ut i fjorden.

## Referanser
Store Kufjorden

**Store Kufjorden** (nordsamisk: *Stuora Vuođđovuotna*) er en fjord på sørsida av øya Seiland i Alta kommune i Finnmark. Fjorden har innløp mellom Store Kufjordnes i vest og Altnes i øst og strekker seg 9,5 kilometer nordover fra Rognsundet til Kufjordbotn innerst i fjorden.

På østsida ytterst i fjorden ligger bygda Altnesdalen og litt lenger inn gårdene Dagsvoll og Olanes. Herfra og innover er det ingen bosetning. Fv31 går langs den ytre delen av fjorden. 

Fjorden er omgitt av høye og bratte fjell som strekker seg 600-700&nbsp;meter bratt opp på begge sider. Fjorden er 158&nbsp;meter på det dypeste, like sørøst for Store Kufjordneset.

## Referanser
Tverrfjellet (Vang)

**Tverrfjellet** er et fjell i Vang kommune i Innlandet. Toppen av fjellet er relativt flat og har flere toppunkter, hvorav det vestligste også er det høyeste med  meter over havet. Midt på fjellet ligger den nest høyeste toppen, som har en høyde på  moh.

## Se også
* Liste over Norges høyeste fjell

## Referanser
Lille Bekkarfjorden

**Lille Bekkarfjorden** (nordsamisk: *Boazovuotna*) er en fjord på øya Seiland i Alta kommune i Finnmark. Fjorden har innløp ved Lille Bekkarfjordnes som ligger på sørsida og strekker seg en kilometer nordvestover til botn av fjorden.

Det er ingen bosetning ved fjorden. Lille Bekkarfjorden er 66&nbsp;meter på det dypeste, helt ytterst i fjorden.

## Referanser
Langebottfjellet

**Langebottfjellet** er et fjell i Ål og Hemsedal kommune i Buskerud. Det består av en tre kilometer lang og en kilometer bred fjellrygg mellom Langebotn i nord, Dyrebotn i sør og øst og Hestebotn i vest. Fjellet har flere toppunkter, hvorav det vestligste, som ligger på kommunegrensa, er høyest med  meter over havet. Det nest høyeste toppunktet, , ligger midt inne på fjellet og 100 meter nord for kommunegrensa.

## Se også
* Liste over Norges høyeste fjell

## Referanser
Idan Raichel

**Idan Raichel** (hebraisk: עידן רייכל‎, født 12. september 1977) er en israelsk sanger og komponist som er kjent fra «The Idan Raichel Project» (hebraisk: הפרוייקט של עידן רייכל). Han er kjent for sin blanding av forskjellige musikktyper, særlig en blanding av etiopisk og israelsk musikk. Før prosjektet jobbet Raichel som keyboardartist.

## Diskografi
* *[[The Idan Raichel Project]]* (2002)
* *[[Mimaamakim]]* (2005)
* *[[The Idan Raichel Project (Internasjonal utgave]]* (2006)
* *[[Within My Walls]]* (2009)

## Referanser


## Eksterne lenker
* 
* 
* 
* 
* My Space
Skoddenose

**Skoddenose** er en fjelltopp i den østlige delen av Reineskarvet i Ål kommune i Buskerud. Den har en høyde på  meter over havet og en primærfaktor på 40 meter.

## Se også
* Liste over Norges høyeste fjell

## Referanser
Emil Magnusson

**Emil Magnusson** (født 23. november 1887, død 26. juli 1933) var en svensk friidrettsutøver som deltok i de olympiske leker 1912 i Stockholm. 

Magnusson vant en olympisk bronsemedalje i friidrett under OL 1912 i Stockholm. Han kom på tredjeplass i diskos med begge hender bak Armas Taipale og Elmer Niklander fra Finland. Resultatet i øvelsen ble regnet ut ved at man la sammen utøvernes lengste kast med henholdsvis høyre og venstre hånd. Han kom på åttendeplass i diskos. Magnusson var politimann i Malmö.   

## OL-medaljer
* 1912  Stockholm -  Bronse i friidrett, to hånds diskos

## Eksterne lenker
*
Lille Kufjorden

**Lille Kufjorden** (nordsamisk: *Unna Vuođđovuonaš*) er en fjord på sørsida av øya Seiland i Alta kommune i Finnmark. Fjorden har innløp mellom Junkerhamnklubben i vest og Klubben i øst og strekker seg to kilometer nordover til botn av fjorden.

Junkerhamn er en liten våg og en gård like ved Junkerhamnklubben. Utover denne er det ingen bosetning ved fjorden. Fjorden er 81&nbsp;meter på det dypeste, like ved Klubben.

## Referanser
Bekkarfjorden (Alta)

**Bekkarfjorden** eller **Store Bekkarfjorden** (nordsamisk: *Gearvuotna*) er en fjord på østsida av Seiland i Alta kommune i Finnmark. Fjorden har innløp mellom Storholmen i nord og Indre Bekkarfjordnes i sør og strekker seg fire kilometer vestover fra Vargsundet til Store Bekkarfjordbotn, som ligger innerst i en liten våg på nordsida av Nordmannsneset.

Det er ingen bosetning ved fjorden. Fjorden er 176&nbsp;meter på det dypeste, helt ytterst i fjorden.

## Referanser
Nuorjjovárri

**Nuorjjovárri** er et fjell med flere topper i Narvik kommune i Nordland. Selve Nuorjjovárri har høyeste topp 1&nbsp;660 moh. Men like øst for Nuorjjovárri er en høyere navnløs topp på 1&nbsp;684 meter over havet.

## Se også
* Liste over Norges høyeste fjell

## Fotnoter



## Referanser
Smellfonnebba

**Smellfonnebba** (også kalt **Gråkollen**) er et fjell i Sunndal kommune i Møre og Romsdal. Det har en høyde på 1&nbsp;684 meter over havet.

## Se også
* Liste over Norges høyeste fjell

## Referanser
Saukampen

**Saukampen** kan vise til flere fjell i Norge:

* Saukampen (Lom) – i Lom kommune i Oppland
* Saukampen (Nord-Fron) – i Nord-Fron kommune i Oppland
* Saukampen (Stor-Elvdal) – i Stor-Elvdal kommune i Hedmark
Saukampen (Nord-Fron)

**Saukampen** er et fjell nord for Skåbu i Nord-Fron kommune i Innlandet. Det har en høyde på  meter over havet.

## Se også
* Liste over Norges høyeste fjell

## Fotnoter



## Referanser
One Day Son All This Will Be Yourz

***One Day Son All This Will Be Yourz*** er en splitt LP med engelske Disorder og det norske blitz-bandet Kafka Prosess. LP-en kom med et cover som kan brettes ut til en stor plakat. 

## Bakgrunn
LP-en kom ut på Disorder sitt plateselskap Disorder Records den 14. november 1986. Platen var distribuert av Revolver Distribution i England, av den grunn var det svært få eksemplar som var tilgjengelig i Norge. Platen ble etterhvert et ettertraktet samleobjekt i Norge. 
 
Kafka Prosess sine låter ble i 2000 reutgitt av Skuld Releases på Kafka Prosess LP-en *Ingen fattige, ingen rike*. Det norske bandet Amulet spilte i 2007 inn en coverlåt av Kafka Prosess sin signaturlåt «Mentalt ute av balanse» fra denne LP-en.

## Sporliste
Tekst og melodi er av bandene Disorder og Kafka Prosess.
### Disorder
# «Double Standards»
# «Love and Flowers»
# «Marriage Story»
# «Togetherness and Unity»
### Kafka Prosess
# «Vi vil ikke ha»
# «Tro, håp og kjærlighet» 
# «Mentalt ute av balanse»
# «Så diktatorisk»
# «Faller du 1»
# «Faller du 2»

## Kilder
*
Træshøgdi

**Træshøgdi** (også skrevet *Treshøgdi*) er et fjell i Ullensvang kommune i Vestland. Toppen har en høyde på  meter over havet og er grensepunkt for Hardangervidda nasjonalpark.

## Se også
* Liste over Norges høyeste fjell

## Fotnoter



## Referanser
William Fison

**William Guy Fison** (født 25. oktober 1890, død 6. desember 1964) var en britisk roer som deltok i OL 1912 i Stockholm.

Fison vant en olympisk sølvmedalje i roing under OL 1912 i Stockholm. Han var med på den britiske åtteren med mannskap fra roklubben *New College* i Oxford som kom på andreplass i finalen bak den britiske båten med mannskap fra *Leander Club*. Totalt deltok elleve båter fra åtte nasjoner og konkurransen ble avholdt i perioden 17. til 19. juli 1912. Deltakerne på *New College* åtter var William Fison, William Parker, Thomas Gillespie, Beaufort Burdekin, Frederick Pitman, Arthur Wiggins, Charles Littlejohn, Robert Bourne og John Walker (styrmann).

## OL-medaljer
*  1912  Stockholm - Sølv i roing, åtter  Storbritannia

## Referanser


## Eksterne lenker
*
William O’Brien (1852–1928)

**William O'Brien** (født 2. oktober 1852 Mallow i grevskapet Cork, død 25. februar 1928 i London) var en irsk nasjonalist, bondeopprører, revolusjonær politiker, partileder, avisredaktør og forfatter. Fra 1883 til 1918 ble han fem ganger innvalgt som parlamentsmedlem i underhuset til Det forente kongerike Storbritannia og Irland.  William O'Brien var sentral i kampen om jordreformene i Irland på slutten av 1800-tallet og begynnelsen av 1900-tallet, og er kjent for sin rolle under forhandlingene som førte til Government of Ireland Act 1920 og Irlands selvstendighet.

## Referanser


## Eksterne lenker
* 
*
Golvertinden

**Golvertinden** (sørsamisk: *Gåelviensnjurhtjie*) er et fjell i Børgefjell nasjonalpark, på grensa mellom Grane og Hattfjelldal kommuner i Nordland fylke. Fjellet utgjør en buet rygg med flere lite markerte toppunkter, de to høyeste på  meter over havet.

Fjellet stuper bratt ned mot isbreen *Bliehtjedielhtie* på østsiden, og er det nest høyeste i Børgefjell, etter Kvigtinden.

Golvertinden er egentlig navnet på det nordøstlige toppunktet (1&nbsp;660 meter over havet; kalles også *Laupskardtinden*), og navnet *Golverfjellet* brukes iblant om den høyeste delen av fjellmassivet.

## Se også
* Liste over Norges høyeste fjell

## Referanser
Olympiske rekorder i friidrett

**Olympiske rekorder i friidrett** er rekorder satt under de olympiske leker, og som er gyldig etter gjeldende regler satt av Det internasjonale friidrettsforbundet, (IAAF) med henhold til bl.a. vindstyrke og doping. Rekordene skal også godkjennes av både IAAF og Den internasjonale olympiske komité. Olympiske rekorder kan altså kun settes hvert fjerde år, i motsetning til verdensrekorder som kan settes når som helst.

## Olympiske rekorder for menn

## Olympiske rekorder for kvinner

## Se også
*Verdensrekorder i friidrett
*Europarekorder i friidrett
*Norske rekorder i friidrett

## Referanser
Orpington

**Orpington** er en tung hønserase som stammer fra England.

Orpington er framavlet av asiatiske raser, og den var en moterase i England på 1800-tallet. Rasen har svært gode produksjonsegenskaper, og den egner seg godt til kjøttproduksjon. Kjøttet er hvitt og av høy kvalitet. Den er en hardfør rase som legger godt med egg, til og med i kalde perioder. Orpington har en veldig stor rugelyst, og den kan finne på å ruge flere ganger i året. Eggene har tynt skall, noe som til tider kan være litt irriterende for dem som skal sanke dem. Kyllingene vokser langsomt og får sen befjæring. Det tar ofte opp til ti måneder før de legger sitt første egg. Orpington er rolig, lett å temme, og en trivelig høne. Den trives når den går fritt, men trenger ikke så veldig stor plass. Den har mange typiske egenskaper for tunge raser. Dvergvarianten stammer fra Tyskland og England. Eggene er gule til brune og veier omtrent 55 gram. For dvergvarianten er eggene lysebrune og veier 35 gram. Hanen veier 3,5&nbsp;kg og hønen 3&nbsp;kg. For dvergvarianten veier hanen 1&nbsp;kg og hønen 900 gram.

## Farger
* Hvit
* Svart
* Gul
* Rød
* Blå randtegnet
* Slå/svartspettet
* Tverrstripet
* Svart/hvitflekket
* Lys/columbia
* Gul/columbia
* Rapphønsfarget
* Porselensfarget
* Bjørkefarget
* Gul/svart kanttegnet

## Eksterne lenker
*
Vatersay

**Vatersay** (skotsk gælisk: **Bhatarsaigh** ) er en øy i Atlanterhavet, i Hebridene på vestkysten av Skottland. 

Vatersay er har et areal på 9,53 km² og er med det den største av Barra Isles, øyene sør for Barra.

I 2011 bodde det 90 mennesker på Vatersay, bebyggelsen er konsentrert til landsbyene *Baile Bhatarsaigh* midt på øya og *Caolas* nord på øya. Vatersay har veiforbindelse med Barra over en veifylling som ble anlagt i 1991.

I 1853 forliste tremasteren *Annie Jane*, et emigrantskip på vei fra Liverpool til Montréal, mot klippene utenfor vestsiden av Vatersay. Av 450 passasjerer overlevde bare rundt 100. Et varde og et lite monument på stranden er satt opp til minne om de 350 omkomne.

## Referanser
Rinddalshyrna

**Rinddalshyrna** er et fjell i Stryn kommune i Sogn og Fjordane. Det har en høyde på 1&nbsp;677 meter over havet.

## Se også
* Liste over Norges høyeste fjell

## Fotnoter



## Referanser
Risavika havn

**Risavika havn** er en havn i Tananger i Sola kommune. Havnen omslutter Risavika.

Havnen består pr 2017 av fem deler: Risavik Sør (650 m), Risavik Øst (550 m), Risavik Nord-øst, Shell AS, og Risavika Nord (730 m). Havnen er forsyningsbase for mange av offshore-installasjonene i Sør-Norge. Mye av containeraktiviteten knyttes til andre steder via Ganddal godsterminal. Containere blir fraktet mellom disse med lastebiler.

Det moderne havnanlegget startet med anleggelsen av Shell-raffinerinet, åpnet i 1968. Lagringskapasiteten er 220.000 m³ råolje. Raffineriet ble avviklet år 2000. Phillips Petroleum Company flyttet sitt hovedkontor til Risavika Nord i 1979. I 1992 vedtar Sola kommune byggingen av **Sola Havn**, senere kalt Risavika Sør. I 2002 samlet Nor-Cargo sin virksomhet i Risavika Nord.

Havnen ligger tett på boligbebyggelsen og det er ca. 5 000 arbeidsplasser tilknyttet denne. Daglig er det ca. 4 500 arbeidsinnvandrere fra nabokommunene til Sola kommune. Havnen er forsyningsbase for mange av offshore-installasjonene i Sør-Norge.

Utenriksterminalen for skipsfart ble flyttet fra Stavanger til Risavika havn i 2008, og er nå i bruk av Fjord Lines rute til Hirtshals i Danmark.

I havnen ligger Skangass' LNG-anlegg. Anlegget leverer LNG-drivstoff til skip i havnen, men størstedelen av LNG-produksjonen eksporteres med båt og bil til kunder på Østlandet og i Sverige. Anlegget er eid av det interkommunale energiselskapel Lyse Energi AS.

## Referanser
Granat (mineral)

**Granat** er en mineralgruppe som har vært brukt siden bronsealderen som edelstener og slipemiddel. Granatkrystaller er som regel rødlige, men finnes også i alle andre farger i fargespekteret. Navnet granat stammer fra det latinske *granatus*, som sannsynligvis er en referanse til granateple, siden slepne granater de likner i fargen, størrelse og farge. Granat kalles ofte for **almandin**.

## Typer
Man skiller mellom sju forskjellige typer granater etter den kjemiske sammensetningen i krystallen. Disse er: 
*pyrop
*almandin 
*spessartin
*grossular (som hessonitt og tsavoritt er varianter av)
*andraditt
*uvarovitt
*hydrogrossularitt

## Funn
I Norge er granat funnet på en rekke lokaliteter, som Andøya (almandin), Arendal (andraditt), Austvågøy (andraditt, grossular), Beiarn (grossular), Bykle (spessartin), Dalen (spessartin), Elgsjøfeltet (grossular), Fauske (almandin), Fjaler (almandin), Grua (grossular), Harstad (almandin), Hitra (andraditt, grossular), Hyllestad (pyrop), Iveland (almandin, spessartin), Jotunheimen (almandin), Kongsberg (almandin), Konnerud (grossular), Langesundfjorden (andraditt), Molde (pyrop), Møkster (andraditt, grossular), Sandefjord (andraditt), Sauland (grossular), Sørøya (andraditt), Totenåsen (grossular), Trondheim (spessartin), Tysfjord (grossular), Vest-Finnmark (andraditt), Velfjord (andraditt, grossular), Æfjord (andraditt, grossular) og Åheim (pyrop)

## Kilder
**Norsk steinbok: norske mineral og bergartar* av Torgeir T. Garmo, Universitetsforlaget, 1995

## Eksterne lenker
*
Gard Holtskog

**Gard Herbjørn Holtskog** (født 14. april 1905, død 1987) var en norsk advokat som under krigen var adjutant og personlig protesjé til Jonas Lie, politiminister i Norge under andre verdenskrig.

Holtskog ble etter krigen dømt til livsvarig fengsel, men ble benådet og løslatt i 1957.

Holtskog startet med medisinstudier på midten av 1920-tallet, men ble etter en tid utestengt på grunn av at han finansierte studiene ved å utføre illegale aborter. Han flyttet deretter til Tyskland hvor han studerte juss. Etter endt studier reiste han tilbake til Norge hvor han arbeidet som advokat.

Han prøvde å melde seg inn i partiet Nasjonal Samling (NS) både i 1936 og 1938, men ble avvist begge gangene. Men da han sommeren 1940 søkte seg inn i politiet, fikk han også medlemskap i NS. Han satt både i styret til NRK og Nationaltheatret. I NRK ble han som politiinspektør satt til å «drive personalundersøkelser for å søke fremmet Kringkastingens politiske sikkerhet.»

Holtskog var lite likt både blant tyskerne og i NS-kretser, men hans karriere kan forklares utfra hans kontakt med Lie og den systematiske rapportering han ga fra blant annet sine styreverv.

Han oppholdt seg en kort stund ved østfronten. I 1943 presset han norske politimenn til å melde seg inn i NS. I 1942 ble han utnevnt til politimester i Sarpsborg, og året fikk han en høy stilling innenfor politiet i Kirkenes. Han deltok aktivt i både voldelige og seksuelle overgrep mot fanger som hadde drevet med motstandsarbeid, og som satt fanget i Kirkenes, og har slik fått et dystert ettermæle. Ifølge Ringdal hadde han glede av voldsbruk og tortur, og ble ved rettsoppgjøret karakterisert som psykopat.

Under evakueringen av Finnmark deltok lokalbåten «Hornøy». Stuerten Ragnvald Wærnes foreslo for mannskapet at de skulle heise hvitt flagg og overgi seg dersom de kom ut for sovjetiske krigsskip. Samtalen ble overhørt av tyskere. Wærnes ble dømt til døden i en summarisk rettssak og henrettet ved skyting i Alta. Jonas Lie og Gard Holtskog tvang tre motvillige norske politikonstabler til å gjennomføre henrettelsen. Holtskog var selv ledende dommer i saken mot Wærnes.

Da den russiske fremrykkingen stanset opp i Nord-Norge i 1944, ble han innsatt som politisjef i Tromsø, men våren 1945 stakk han av over til Finnmark som på det tidspunktet var okkupert av Sovjetunionen.

I rettsoppgjøret like etter krigen ble han dømt til livstid i fengsel. Han ble benådet og løslatt 2. november 1957, og flyttet like etterpå til Danmark.

## Referanser


## Eksterne lenker
*
New Yorks guvernør

**New Yorks guvernør** er regjeringssjef i den amerikanske delstaten New York og øverstkommanderende for delstatens militære styrker. Guvernørens embedsbolig er New York State Executive Mansion i Albany.

## Liste over guvernører
Listen over New Yorks guvernører teller 57 guvernører av staten New York i USA.

## Referanser
Robert Bourne

**Robert Croft Bourne** (født 15. juli 1888, død 7. august 1938) var en britisk roer og politiker som deltok i OL i 1912 i Stockholm.

Bourne vant en olympisk sølvmedalje i roing under OL i 1912 i Stockholm. Han var med på den britiske åtteren med mannskap fra roklubben New College i Oxford som kom på andreplass i finalen bak den britiske båten med mannskap fra Leander Club. Totalt deltok elleve båter fra åtte nasjoner og konkurransen ble avholdt i perioden 17. til 19. juli 1912. Deltakerne på New Colleges åtter var William Fison, William Parker, Thomas Gillespie, Beaufort Burdekin, Frederick Pitman, Arthur Wiggins, Charles Littlejohn, Robert Bourne og John Walker (styrmann).

Bourne var parlamentsmedlem fra 1914 til sin død i 1938.

## OL-medaljer
*  1912  Stockholm - Sølv i roing, åtter  Storbritannia

## Referanser


## Eksterne lenker
* 
* 
*
Ural-375D

**Ural-375D** er en 4,5 tonns sekshjulsdrevet lastebil, produsert av Ural i Russland og det tidligere Sovjetunionen siden tidlig på 1960-tallet.  Forgjengeren var ZIL-157, og etterfølgeren var Ural-4320.
Lastebilen er brukt blant annet som plattform for BM-21 «Grad» rakettsystem.  Andre bruksområder inkluderer transport av soldater og last.

## Varianter
;Ural-375: Kalesje over førerplassen.
;Ural-375A: Chassis for kassepåbygg, med kortere ramme.
;Ural-375S: Trekkvogn for svanehalshengere.
;Ural-375E KET-L er en verkstedvogn med kran.  
;Ural-377-sivil 6×4 lastebil
;Ural-377S sivil 6×4 traktor-tilhenger.

## Spesifikasjoner
*Ural-375D har samme utstyrspakke som GAZ-66 og ZIL-131.
*Hood design, 3 seats cab.
*Last: 9,920&nbsp;lb, 4500&nbsp;kg (plus trailer: 22,050&nbsp;lb, 10,002&nbsp;kg)
*Vekt: (off road - 11,020&nbsp;lb),
*Suspension: solid axles, leaf springs, rear wheels at balance-cart.
*Motor: [SAE Gross] ZIL-375YA 7.0L V8 motor.
*gearbox: 5×2 gir,
*max. speed .
*Bremser: trommel med pneumatisk kontroll.

## Galleri

File:URAL 375D (2).JPG|Ural 375D med 85 mm kanon D-44.
File:BM-21 Grad on Ural-375D chassis in a museum in Herat, Afghanistan.jpg|BM-21 Grad på Ural-375D chassis i et museum i Herat, Afghanistan.


## Referanser
Ural-4320

**Ural-4320** er en lastebil for militære formål som har sekshjulstrekk, produsert av Ural i Russland og tidligere i Sovjetunionen.  Modellen var ny i 1976 og er fremdeles i produksjon.  Den er utviklet for å transportere personell og utstyr i all slags terreng.

Ural-4320 ble videreutviklet fra Ural-375D.

Ural-43206 er en versjon med firehjulstrekk.

## Eksterne lenker
*